מטס יובל המאה לחיל האוויר המלכותי

מטס יובל המאה לחיל האוויר המלכותי (באנגלית: RAF100 Flypast 2018) נערך בשמי לונדון בירת בריטניה בצהרי ה-10 ביולי 2018. המטס התקיים במסגרת האירועים לציון מלאת מאה שנים להקמת חיל האוויר המלכותי ב-1 באפריל 1918. במטס, אחד הגדולים שנערכו בשמי לונדון, השתתפו 103 כלי טיס וצפו בו רבבות צופים.

אירועי יום המטס
המטס נערך מאה ימים לאחר יום השנה להקמת חיל האוויר המלכותי. כלי הטיס טסו בנתיב שחלף מעל שדרת המאל וארמון בקינגהאם. המלכה אליזבת השנייה ובני משפחת המלוכה צפו במטס מן המרפסת הקדמית של הארמון. במאל, שקושט בדגלי בריטניה וחיל האוויר המלכותי, הצטופפו כ-65 עד 70 אלף איש (לפי הערכת המשטרה) כדי לחזות במטס.

בבוקר המטס נערך טקס לכבוד מלאת מאה שנים לייסוד חיל האוויר המלכותי בכנסיית וסטמינסטר בלונדון. נכחו בו 2,200 איש וביניהם המלכה, בני משפחת המלוכה, פוליטיקאים, אנשי צבא וותיקי חיל האוויר המלכותי. בהמשך היום נערך במאל מצעד של כאלף חיילי חיל האוויר המלכותי. המלכה העניקה בחצר הקדמית של ארמונה דגל מלכותי חדש לחיל ונשאה נאום. בשעה 13:00 החל המטס, לצלילי מוזיקה שניגנה תזמורת חיל האוויר המלכותי בחצר הארמון. לאחר המטס נערך בחצר הארמון מסדר כבוד של חיילי החיל. כמו כן הונחו זרים למרגלות אנדרטת חיל האוויר המלכותי בעיר.

המטס
250px|ממוזער|שמאל|מבנה של 22 מטוסי טייפון יצר בשמיים את המספר 100
כלי הטיס שהשתתפו במטס הסתדרו במבנים מצפון-מזרח ללונדון, ומשם פנו לעבר אזור המטס בקבוצות, שחלפו מעל המאל והארמון בהפרש של 30 שניות זו מזו. המטס מעל הבירה נמשך כעשר דקות.

המטס כלל כלי טיס מ-24 דגמים. היו אלו כלי טיס מודרניים וכן מטוסים היסטוריים ממלחמת העולם השנייה, המוטסים על ידי גף הזיכרון לקרב על בריטניה. ההכנות למטס נמשכו 11 חודשים ב-14 בסיסים של החיל.

כלי הטיס שלמטה השתתפו במטס, לפי סדר הופעתם:

 כלי טיס  יעוד  מספרמשתתפיםבמטס  מבנה צ'ינוק  מסוק תובלה  6  פומה  מסוק תובלה  3  ראש חץ ג'ונו   מסוק הדרכה  2  ראש חץ (עם מסוק היופיטר) יופיטר   מסוק הדרכה  1  דקוטה  מטוס תובלה היסטורי  1  לנקסטר  מפציץ היסטורי  1  חץ (עם מטוסי הספיטפייר וההוריקן) ספיטפייר  מטוס קרב היסטורי  3  הוריקן  מטוס קרב היסטורי  2  פרפקט   מטוס הדרכה  3  ראש חץ טוקאנו   מטוס הדרכה  9  יהלום שאדו  מטוס סיור ומודיעין  2  טור הרקולס  מטוס תובלה  2  טור אטלס  מטוס תובלה  1  גלובמאסטר  מטוס תובלה  1  BAE146   מטוס נוסעים  1  סנטינל   מטוס סיור ומודיעין  1  וויאג'ר  מטוס תובלה ותדלוק  1  RC-135  מטוס מודיעין  1  סנטרי  מטוס שליטה ובקרה  1  הוק T1   מטוס הדרכה  9  חץ הוק T2   מטוס הדרכה  9  יהלום טורנדו  מטוס קרב  9  ראש חץ F-35 לייטנינג  מטוס קרב  3  ראש חץ טייפון  מטוס קרב  22  המספר 100 הצוות האווירובטיהחיצים האדומיםבמטוסי הוק  מטוס הדרכה  9  ראש חץ

לאחר שחלפו בשמי לונדון פנו כלי הטיס לשלושה כיוונים:
 המטוסים הקלים חלפו מעל מוזיאון חיל האוויר המלכותי בהנדון
 מטוסי הקרב חלפו מעל נמל התעופה הית'רו ומעל וינדזור
 המטוסים הכבדים חלפו מעל אנדרטת נעדרי חילות האוויר ברנימיד.

ראו גם
 מסדר ומטס ההכתרה של חיל האוויר המלכותי, 1953

קישורים חיצוניים

 Ten July Centenary Celebrations, באתר חיל האוויר המלכותי
 סרטון המטס, בערוץ ה-BBC באתר יוטיוב
 תמונות המטס, באתר חיל האוויר המלכותי
 RAF centenary: Thousands watch flypast, באתר חדשות ה-BBC
 סיקור המטס ויום האירועים, באתר האקספרס

קטגוריה:מפגנים צבאיים
קטגוריה:לונדון: היסטוריה
קטגוריה:היסטוריה של חיל האוויר המלכותי
קטגוריה:2018 בממלכה המאוחדת